NORAKSTS

|  |  |
| --- | --- |
| 17.12.2020. | Nr.19/27 |

**NEKUSTAMĀ ĪPAŠUMA NODOKĻA PARĀDU UN**

**NOKAVĒJUMA NAUDAS DZĒŠANA**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Jelgavas pilsētas pašvaldības administrācijas Finanšu nodaļas bilances uzskaitē ir mirušo fizisko personu nekustamā īpašuma nodokļa parādi un ar to saistītās nokavējuma naudas (samaksas termiņš iestājies līdz 2013. gada 16.novembrim), kuru nav iespējams piedzīt no mantiniekiem (1.pielikums), nekustamā īpašuma nodokļa parādi un ar to saistītās nokavējuma naudas, kas nepārsniedz 15 *euro* un septiņu gadu laikā no nodokļa samaksas termiņa iestāšanās brīža (samaksas termiņš iestājies līdz 2013. gada 16.novembrim) nav pieņemts lēmums par nokavēto nodokļu maksājumu piedziņu (2.pielikums) un pašvaldības budžetā ieskaitāmie nekustamā īpašuma nodokļa parādi un ar to saistītās nokavējuma naudas no komercsabiedrībām, kuras ir izslēgtas no Uzņēmumu reģistra reģistriem (3.pielikums).

Likuma “Par nodokļiem un nodevām” 25.panta trešā daļa paredz, ka pašvaldību budžetos ieskaitāmos nekustamā īpašuma nodokļa parādus, kā arī ar tiem saistītās nokavējuma naudas un soda naudas šā panta pirmajā daļā noteiktajos gadījumos dzēš attiecīgās pašvaldības.

Likuma “Par nodokļiem un nodevām” 25.panta pirmās daļas 3.punkts nosaka, ka nekustamā īpašuma nodokļa parādus, kā arī nokavējuma naudas un soda naudas, dzēš fiziskajai personai - nodokļu maksātājam - viņa nāves gadījumā, ja nav iespējams no mantiniekiem piedzīt nodokļu parādus.

Likuma “Par nodokļiem un nodevām” 25.panta pirmās daļas 5.punkts nosaka, ka nekustamā īpašuma nodokļa parādus, kā arī nokavējuma naudas un soda naudas, dzēš šā likuma 26.panta 6.1 daļā paredzētajā gadījumā, ja triju gadu laikā no maksājuma termiņa iestāšanās nav pieņemts lēmums par nokavēto nodokļu maksājumu piedziņu. Likuma “Par nodokļiem un nodevām” 26.panta 6.1 daļa nosaka, ka nokavēto nodokļu maksājumu piedziņu neuzsāk, ja piedzenamā parāda kopsumma nav lielāka par 15 *euro*. Saskaņā ar likuma “Par nekustamā īpašuma nodokli” 9.panta otro daļu pašvaldība, pieņemot saistošos noteikumus, ir tiesīga noteikt nodokļa maksāšanas paziņojumu piespiedu izpildes termiņu, kas nepārsniedz septiņus gadus no nodokļa samaksas termiņa iestāšanās brīža. Jelgavas pilsētas pašvaldības 2016.gada 22.septembra saistošo noteikumu Nr.16-19 “Nekustamā īpašuma nodokļa piemērošana Jelgavas pilsētas administratīvajā teritorijā” 12.punktā noteikts, ka nekustamā īpašuma nodokļa maksāšanas paziņojumu piespiedu izpildes termiņš ir septiņi gadi no nodokļa samaksas termiņa iestāšanās brīža.

Likuma “Par nodokļiem un nodevām” 25.panta pirmās daļas 7. punkts nosaka, ka pašvaldības budžetā pilnīgi vai daļēji ieskaitāmos nodokļu parādus, kā arī nokavējuma naudas un soda naudas dzēš nodokļu maksātājam - ja nodokļu maksātājs normatīvajos aktos paredzētajos gadījumos ir izslēgts no Uzņēmumu reģistra reģistriem.

Ņemot vērā iepriekš minēto un saskaņā ar likuma “Par nodokļiem un nodevām” 25.panta pirmās daļas 3., 5. un 7.punktu, trešo daļu un 26.panta 6.1 daļu, likuma “Par nekustamā īpašuma nodokli” 9.panta otro daļu, Jelgavas pilsētas pašvaldības 2016.gada 22.septembra saistošo noteikumu Nr.16-19 “Nekustamā īpašuma nodokļa piemērošana Jelgavas pilsētas administratīvajā teritorijā” 12.punktu,

**JELGAVAS PILSĒTAS DOME NOLEMJ:**

1. Dzēst mirušo fizisko personu nekustamā īpašuma nodokļa pamatparādus par kopējo summu 4693.58 *euro* (četri tūkstoši seši simti deviņdesmit trīs *euro* un 58 centi) un ar tiem saistītās nokavējuma naudas par kopējo summu 4172.44 *euro (*četri tūkstoši viens simts septiņdesmit divi *euro* un 44centi*)*, kopsummā 8366.48 *euro (*astoņi tūkstoši trīs simti sešdesmit seši *euro* un 48 centi*)* (1.pielikums).
2. Dzēst nekustamā īpašuma nodokļa pamatparādus par kopējo summu 299.79 *euro* (divi simti deviņdesmit deviņi *euro* un 79 centi) un ar tiem saistītās nokavējuma naudas par kopējo summu 144.65 *euro (*viens simts četrdesmit četri *euro* un 65centi*)*, kopsummā 444.44 *euro (*četri simti četrdesmit četri *euro* un 44 centi*),* kuru parāda kopsumma nav lielāka par 15 *euro* (2.pielikums).
3. Dzēst komercsabiedrību nekustamā īpašuma nodokļa pamatparādus par kopējo summu 3424.07 *euro* (trīs tūkstoši četri simti divdesmit četri *euro* un 07 centi) un ar tiem saistītās nokavējuma naudas par kopējo summu 1728.83 *euro (*viens tūkstotis septiņi simti divdesmit astoņi *euro* un 83 centi*)*, kopsummā 5152.90 *euro* (pieci tūkstoši viens simts piecdesmit divi *euro* un 90 centi) (3.pielikums).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 17.decembrī